ועדת המשנה לענייני איו"ש, כנסת 20, פרוטוקול מספר 66, 2018-07-23 11:00

מרדכי יוגב: צהריים טובים.

מרדכי יוגב: אני מתכבד לפתוח את ישיבת ועדת המשנה של ועדת החוץ והביטחון לענייני איו"ש.

מרדכי יוגב: נמצא פה קב"ט איו"ש, שלמה וקנין, הוזכרת פה גם בישיבה הקודמת.

מרדכי יוגב: אני רואה אותך כנציג מתכלל.

מרדכי יוגב: מטרתנו לראות כיסוי סלולרי באיו"ש לא רק לצורך ביטחוני, אלא גם כצורך בטיחותי ואזרחי.

מרדכי יוגב: מכיוון שהאזור הוא בשליטה צבאית, אז גם גורמי הצבא מתעסקים בזה.

מרדכי יוגב: נמצא פה מנכ"ל משרד התקשורת, נתי, כולכם מכירים אותו?

מרדכי יוגב: הכרתם עכשיו, זו גם הזדמנות חשובה.

מרדכי יוגב: אנחנו מברכים אותו בתפקידו החדש.

מרדכי יוגב: אנחנו לא רואים כרגע תכנית מתוקצבת של המערכות השונות.

מרדכי יוגב: אחרי שנתיים – כולכם הייתם אתנו בישיבות.

מרדכי יוגב: ברגע שמישהו שם סכום של 30 מיליון, נעצרה תכנית העבודה.

מרדכי יוגב: זו פעם ראשונה לכאורה שרואים כסף ולא יודעים איך לממש אותו.

מרדכי יוגב: אני אומר את זה לגורמים שונים.

מרדכי יוגב: ראינו כסף לצורכי מיגון, לקח זמן והצלחנו להביא אותו לידי מימוש, ברוך ה'.

קריאה: כך הזהיר קמ"ט תקשורת מהדיון הראשון.

מרדכי יוגב: אני הזהרתי ככה מהדיון הראשון.

מרדכי יוגב: אז אפשר להגיד שאין את הכסף.

מרדכי יוגב: מתוך זה אנחנו מפשילים שרוולים והולכים לעבודה.

אלכס שליו: מוטי, אתה יכול להיות רגוע, ידענו שלא יהיה כסף.

מרדכי יוגב: זה גם נכון.

מרדכי יוגב: לכן אנחנו נתחיל מיד אתר-אתר, פרטני.

מרדכי יוגב: תחוש את האווירה, איתן, תהיה אתנו ואחר כך אני אעשה לך השלמות.

מרדכי יוגב: אנחנו צריכים לברך את איתן, הוא יחליף כנראה את ווה, שמסיים.

מרדכי יוגב: אנחנו נתחיל חברה-חברה.

מרדכי יוגב: כל חברה תיתן לנו את העדכון.

מרדכי יוגב: לפני כן, אם דודו רוצה לתת לנו ראיה כוללת של קידום הכיסוי הסלולרי ביו"ש, נשמח להקדמה קצרה שלך.

מרדכי יוגב: לאחר מכן החברות, לאחר מכן האזרחים.

מרדכי יוגב: סבב של כולם ונסגור את הישיבה איפה שאנחנו נמצאים – אם התקדמנו או לא.

מרדכי יוגב: אני מקווה שכן.

מרדכי יוגב: דודו, קמ"ט תקשורת.

דודו כהן: אנחנו מדברים על תכנית תלת-שנתית שהייתה אמורה להסתיים ב-2019.

דודו כהן: אנחנו בישיבות פרטניות מול שלוש החברות, והבהרנו שהתכנית נמשכת.

דודו כהן: ביקשנו אפילו להאיץ את התכנית עצמה.

דודו כהן: גם אנחנו העברנו לחברות בהזדמנות כזו אחרות במסגרת פגישות עתיות אתן שכרגע הנושא של התקצוב הממשלתי לא עומד על הפרק.

דודו כהן: התכנית התלת-שנתית מדברת על 19 אתרים – אני מזכיר לחברות – שמתוכם הוקמו רק חמישה אתרים, ואנחנו מתקדמים.

דודו כהן: במסגרת אותה תכנית יש מספר מתקנים שעומדים על הפרק.

דודו כהן: אני מציע שהחברות "פלאפון" ו-PHI יתייחסו לתכנית.

דודו כהן: אני יכול להגיד מה סוכם מבחינת התכנית לפי שנים.

דודו כהן: אם אתה רוצה, אני אעבור על זה עכשיו, או שניתן לחברות?

מרדכי יוגב: אנחנו נריץ את זה מולם, ואחר כך אתך נעשה גם השלמות של "סלקום".

מרדכי יוגב: אלכס, נעשה את זה זריז, ואם יש לכם גם מה למסור לנו בטבלה, אנחנו נשמח מאוד, אם יש לכם פה חומר למסור.

אלכס שליו: שני דברים.

אלכס שליו: אחד, על כמה אתרים דודו מדבר?

דודו כהן: חמישה שבוצעו.

אלכס שליו: אני בחודשיים האחרונים הקמתי 15 אתרים ביהודה ושומרון.

מרדכי יוגב: אתה מדבר בכיוון של הפרויקט הצבאי.

אלכס שליו: תנו לי להשלים.

אלכס שליו: 15 אתרים ביהודה ושומרון.

אלכס שליו: רוב האתרים נותנים גם פתרונות אזרחיים.

אלכס שליו: רוב האתרים.

אלכס שליו: אנחנו מתכוונים עד סוף השנה להקים עוד 21 אתרים.

אלכס שליו: בסך הכול להגיע לכ-35 אתרים.

אלכס שליו: אנחנו מקווים שנעמוד ביעד הזה.

מרדכי יוגב: עד מתי?

מרדכי יוגב: עד סוף 2018 עוד 21?

אלכס שליו: עד סוף 2018.

אלכס שליו: המשמעות של הדבר הזה, אני מניח שלמעט חריגות כאלה ואחרות, או פריסה של "הוט" ו"פרטנר" ברחבי יהודה ושומרון, תהיה פריסה מאוד טובה, חיונית, שתיתן פתרונות ברוב המקומות.

אלכס שליו: ברור שלא יהיה 100% פתרון, ואנחנו עדיין נעמוד גם בהתחייבות שלנו לגבי האתרים שהם לא במסגרת הזו, כמו האתר שדודו מצפה לו בסוף החודש, והאתר הזה יונף בסוף החודש, דודו.

אלכס שליו: כמו שהתחייבתי בזמנו על ואדי חרמיה ולא האמנתם, גם האתר הזה יונף בסוף החודש וישדר.

קריאה: איזה אתר?

דודו כהן: זה לא בסוף החודש, זה בעוד יומיים.

דודו כהן: זה מה שסוכם.

אלכס שליו: מצפה חגית.

מרדכי יוגב: בואו נהיה קונקרטיים.

מרדכי יוגב: ואדי חרמיה הוקם, היתר בנייה כבר נגמר.

מרדכי יוגב: מצפה חגית – סטטוס?

אלכס שליו: סוף החודש.

מרדכי יוגב: בסוף החודש מוקם?

אלכס שליו: בסוף החודש יוקם.

אלכס שליו: עד ה-10 בחודש ישדר.

מרדכי יוגב: מוקם עד סוף החודש.

מרדכי יוגב: עד 10 באוגוסט משדר.

מרדכי יוגב: אין בעיה.

קריאה: בשאיפה שלא יהיו בעיות בשטח.

מרדכי יוגב: עד ה-10.08.2018.

מרדכי יוגב: ברכה.

מרדכי יוגב: תודה.

מרדכי יוגב: הלאה – פדואל.

עומר שרעבי: בפדואל אנחנו מתקדמים על אופציה.

עומר שרעבי: זה ייקח זמן.

עומר שרעבי: זה במתקן לטיהור.

מרדכי יוגב: מה האופציה?

מרדכי יוגב: מתקן הטיהור של בית אריה.

עומר שרעבי: נכון.

עומר שרעבי: יש עניין עם בית אריה, הם רוצים שנקים להם עוד אתר בנוסף.

מרדכי יוגב: אז מה הסטטוס?

עומר שרעבי: כרגע מתנהלים מול העירייה.

עומר שרעבי: הם רוצים שנקים להם עוד אתר.

עומר שרעבי: כרגע, עד הבחירות הם לא מקדמים את זה מבחינתם.

מרדכי יוגב: סטטוטוריקה יש לכם על מתקן הטיהור מול המינהל?

עומר שרעבי: אנחנו בשלבים מאוד ראשוניים מול העירייה, אבל אנחנו מתקדמים.

מרדכי יוגב: הגשתם היתר?

עומר שרעבי: לא, לא, לא.

עומר שרעבי: העירייה עוד לא - - -

קריאה: העירייה צריכה להסכים.

עומר שרעבי: היא צריכה לאשר לנו קודם כל.

מרדכי יוגב: ולכן זה יהיה תקוע עד ה-30 באוקטובר?

עומר שרעבי: כמו הרבה דברים, כן.

קריאה: תחילת 2019.

מרדכי יוגב: תקוע בבקשה סטטוטורית בבית אריה עד לאחר הבחירות.

קריאה: המועצה מעכבת, זאת האמירה?

עומר שרעבי: כן.

מרדכי יוגב: מדוע?

עומר שרעבי: לא יודע, תשאלו את המועצה.

קריאה: יש בחירות.

מרדכי יוגב: הלאה – הר גילה מערב.

עומר שרעבי: בהר גילה אנחנו עדיין בחיפושים.

עומר שרעבי: הייתה שם אופציה על אחת הכיכרות, אבל זה לא יצא לפועל.

מרדכי יוגב: באחריות קב"ט יש"ע.

מרדכי יוגב: אנחנו עושים דיון קצר.

שלמה ועקנין: קצר.

שלמה ועקנין: נקבע שיהיה סיור במקום, הוא לא תואם לא עם המועצה ולא אתנו.

עומר שרעבי: היה סיור.

שלמה ועקנין: אני מדייק.

שלמה ועקנין: סוכם כאן שיהיה סיור משותף.

שלמה ועקנין: לא תואם עם המועצה ולא אתנו.

שלמה ועקנין: לכן אני לא יודע לדבר בשמם.

מרדכי יוגב: אז מתי אנחנו עושים סיור?

עומר שרעבי: סיור לאיזו מטרה?

מרדכי יוגב: כדי לקבוע מקום.

עומר שרעבי: הסיור ההנדסי הוא הראשון.

עומר שרעבי: בדיוק הסברתי את זה לוועקנין בחוץ.

עומר שרעבי: לפני שאנחנו מוציאים אתנו פמליות לסיורים, יש צורך הנדסי, ומהנדס רדיו צריך לראות אופציה שנותנת לו מענה.

עומר שרעבי: הכיכר כרגע היא בשוליים.

עומר שרעבי: אנחנו עושים עוד סיורים לחפש שם דברים אחרים במסגרת הפרויקט הצבאי.

מרדכי יוגב: מה אתם מחפשים?

מרדכי יוגב: אתם לא מחפשים עתיקות, אתם מחפשים נקודת תקשורת.

מרדכי יוגב: את זה הייתם צריכים לעשות עד סוף דצמבר 2017.

עומר שרעבי: עשינו.

עומר שרעבי: האופציה האחרונה שיש כרגע היא הכיכר.

עומר שרעבי: אנחנו כנראה נתקדם עליה אם לא תהיה ברירה.

עומר שרעבי: במסגרת התהליך שאנחנו עובדים על פרויקט הסלולר הצבאי יש לא מעט אופציות שנותנות לנו מענה גם לדברים האלה.

מרדכי יוגב: זה עניין אחר.

עומר שרעבי: אנחנו מנסים לשלב את זה ביחד.

מרדכי יוגב: עד נובמבר תהיה לזה תשובה?

עומר שרעבי: לגבי המיקום הסופי – כן.

מרדכי יוגב: שלמה יכול להיות משותף בזה.

מרדכי יוגב: אני מבקש - - -

עומר שרעבי: הם שותפים.

עומר שרעבי: חלק לא מגיעים לסיורים.

קובי אלירז: על איזה מוצב מדובר?

קובי אלירז: על מה אתם מדברים עכשיו?

קריאה: דיברנו על הר גילה מערב.

מרדכי יוגב: הוא אמר לך על הר גילה מערב.

מרדכי יוגב: יש לנו רציפות דיון, אדוני, עוזר שר הביטחון.

מרדכי יוגב: אמרנו שוואדי חרמיה בוצע.

מרדכי יוגב: אמרנו שמצפה חגית משדר עד ה-10.8.

מרדכי יוגב: אמרנו שפדואל תקוע לבקשת המועצה בגלל הבחירות, כי הם רוצים אתר לעצמם.

קובי אלירז: לא פדואל, זה היה בית אריה.

מרדכי יוגב: בית אריה.

מרדכי יוגב: אבל זה בית אריה עבור פדואל ועבור בית אריה.

מרדכי יוגב: כביש טנא-מעבר מיתר.

עומר שרעבי: טנא עומרים זה שלנו.

עומר שרעבי: טנא עומרים כנראה יוקם בפרויקט במסגרת הסלולר הצבאי.

עומר שרעבי: אנחנו ממתינים לאישור.

מרדכי יוגב: זאת אומרת שעד נובמבר אנחנו סגורים?

קריאה: כן, לפני.

עומר שרעבי: זה תלוי אישור מהצבא.

דודו כהן: לא, לא, רגע, יש פה דבר אחר.

דודו כהן: התורן הזה אמור לשרת את שלוש החברות.

דודו כהן: זה שאתה אומר אני אתן פתרון במסגרת סלולר צבאי, זה עדיין פתרון חלקי.

דודו כהן: אתה תוריד מעצמך את התורן ואתה לא נותן - - -

אלכס שליו: דודו, אתה לא מצפה שאני אעלה על תורן ואתן פתרון לחברות שלי ואחר כך אני אקים תורן נוסף על חשבון PHI לתת פתרון לחברות האחרות.

אלכס שליו: אתה יודע שזה לא יעבוד.

דודו כהן: לא, אני לא מצפה.

דודו כהן: אני מצפה להעביר אותך למקום אחר במסגרת החלוקה בין החברות.

אלכס שליו: יכול להיות.

דודו כהן: אני רוצה רק להבהיר את זה.

דודו כהן: אם אתה יורד מתורן אחד, אני רוצה להעביר אותך לתורן אחר, שהוא יהיה התורן שישרת את החברות - - -

אלכס שליו: דודו, לא אמרתי שלא, וגם לא אמרתי שכן.

אלכס שליו: כל דבר ייבחן לגופו של עניין.

שלמה ועקנין: דודו, ואיך יינתן מענה לחברות האחרות לאנטנה?

שלמה ועקנין: דודו, השאלה שנשאלה פה, אם המענה ל-PHI יינתן במסגרת הסלולר הצבאי - - -

מרדכי יוגב: נאמר לגבי הר גילה מערב שהם רוצים לתת מענה במסגרת הסלולר הצבאי.

מרדכי יוגב: את זה פספסת, או שזה בסדר?

דודו כהן: לא, הוא לא אמר את זה.

מרדכי יוגב: הוא אמר את זה.

מרדכי יוגב: אני חוזר, הר גילה מערב, הוא אמר אותו דבר.

מרדכי יוגב: הוא אמר בדיוק אותו דבר.

דודו כהן: לא, הוא לא אמר אותו דבר.

דודו כהן: הוא אמר שבוחנים נוסף.

דודו כהן: הוא אמר בנוסף.

דודו כהן: הוא לא יורד מהתורן של הר גילה.

מרדכי יוגב: אבל הוא חושב שהסלולר הצבאי ייתן לו מענה גם לזה.

עומר שרעבי: אנחנו בוחנים את זה בנוסף.

מרדכי יוגב: זאת אומרת, זה לא יתחדש בסעיף הנוכחי של כביש טנא עומרים, הוא אמר את זה כבר קודם.

דודו כהן: לא, מטנא עומרים הוא בכלל יורד.

דודו כהן: הוא יורד מהתורן הזה והוא אומר אני נותן פתרון במסגרת הסלולר הצבאי.

מרדכי יוגב: זה אותו דבר.

דודו כהן: זה קצת שונה.

מרדכי יוגב: לא, זה לא שונה.

שלמה ועקנין: יש פה שאלה שכדאי שנתייחס אליה או שנעלה אותה וניתן לה תשובה בהזדמנות, אבל כל אימת ש-PHI יאמרו שיש להם מענה במסגרת הסלולר הצבאי, בצדק אומר דודו: יש לי תכנית תלת-שנתית שאמורה לתת מענה, תורן משותף לחברות האחרות.

שלמה ועקנין: בואו ניקח את טנא עומרים, בהנחה שהסלולר הצבאי נותן מענה.

שלמה ועקנין: מי נותן מענה לשתי החברות האחרות בקטע הציר הזה?

שלמה ועקנין: וזה כדוגמה.

דודו כהן: אני כרגע לא יכול לתת לזה תשובה.

דודו כהן: אני רוצה קודם כל לדעת מ-PHI מה הם מדברים, ואחר כך נחשוב על העניין הזה ונראה איך מוצאים פתרון.

דודו כהן: אני לא מציע להיכנס להשלכות במסגרת הדיון הזה של פרויקט הסלולר הצבאי שמתבצע על-ידי PHI.

דודו כהן: כרגע צריך להתמקד בתכנית, כפי שסיכמנו.

מרדכי יוגב: אבל גם אי אפשר להתעלם.

מרדכי יוגב: אנחנו לא טומנים את הראש בחול, אנחנו לא מערבבים בין הדיונים.

קובי אלירז: הוא אומר שהוא יעביר אותם.

מרדכי יוגב: זאת אומרת שעד נובמבר אנחנו מבקשים תשובה.

מרדכי יוגב: אני אומר לא נובמבר, אלא אוקטובר, כי מבחינתי יש פה פערים שחלק מהתשובות שלהם – אם אני סופר בחודשים, אנחנו ביולי.

מרדכי יוגב: אוגוסט, ספטמבר, אוקטובר, אז אני אבקש את הישיבה הזאת.

מרדכי יוגב: אסף, דיברתי על נובמבר, אני מדבר על אוקטובר.

מרדכי יוגב: אנחנו גוררים פה בעיות כבר שנים ולא פותרים אותן.

מרדכי יוגב: כביש רחלים-אריאל.

עומר שרעבי: רחלים-אריאל – אנחנו מתנהלים מול היישוב.

עומר שרעבי: יש לנו שם פתרון.

שלמה ועקנין: מי היישוב?

מרדכי יוגב: נופי נחמיה.

עומר שרעבי: אני לא יודע מי איש הקשר, אבל יש שם - - -

שלמה ועקנין: מבחינתנו, באשר למחויבות לסייר, גם בשומרון וגם ביש"ע מחכים לסיור.

עומר שרעבי: אין קשר לסיור, יש לנו מיקום ישן שאנחנו הולכים לחדש אותו, ויש תזוזה שם בגלל שעושים פיתוח של האזור.

מרדכי יוגב: אז אתם הולכים לרחלים או לנופי נחמיה?

עומר שרעבי: זה ברחלים.

מרדכי יוגב: אז נקודה מומלצת הפסיקה להיות נופי נחמיה כמו שישבנו בישיבה של דצמבר בשנה שעברה, וזה כרגע רחלים.

עומר שרעבי: נכון.

מרדכי יוגב: מי פה נציג שומרון?

שלמה ועקנין: רחלים נמוכה לעומת נווה נחמיה, אבל הם יודעים.

גד דיעי: וגם הסטטוס, לא הבנתי, חוץ מזה שזה עבר לרחלים.

קריאה: אני אסביר לך אחר כך.

מרדכי יוגב: רגע, אתה מדבר פה עם מי שבמועצה אזורית שומרון אחראי על הקשר.

מרדכי יוגב: נכון, גד?

מרדכי יוגב: על התקשורת.

גד דיעי: נכון.

גד דיעי: אני אגיד לו מול מי אנחנו מתנהלים.

מרדכי יוגב: אז התקשורת הכי פשוטה היא שאתם תיקחו אחד מהשני את הטלפונים ותדברו ביניכם.

מרדכי יוגב: עומר שרעבי, גד דעי, אתם תדברו ביניכם, ואם צריך, תעלה לו על הקו את ראש המועצה, ואם צריך, את ראש הממשלה גם כן בשיחת ועידה.

מרדכי יוגב: כי הוא שולט על שר התקשורת.

מרדכי יוגב: נתי, אני צודק?

מרדכי יוגב: היום אני ציני בהערות.

מרדכי יוגב: חברת "סלקום" איננה פה.

מרדכי יוגב: "פלאפון" פה, אז ניתן את הכבוד לחברתנו ענת.

מרדכי יוגב: היא מהקבועות בוועדה.

מרדכי יוגב: ענת, חברת "פלאפון".

שלמה ועקנין: אם אפשר, ברשותך, הערה קטנה בקשר ל-PHI.

שלמה ועקנין: ראש מועצת בית אריה מתכחש לנאמר פה, ומבחינתו אין לו בעיה להתקדם במט"ש.

מרדכי יוגב: שמעתם, עומר?

מרדכי יוגב: אין בעיה לאבי נעים להתקדם במט"ש, אומר שלמה לאחר בדיקה קצרה.

מרדכי יוגב: לא בחירות מעכבות אותו, הפוך.

מרדכי יוגב: הוא יכול להשיג את זה אולי כהישג בחירות, יחד עם הכביש, יחד עם עוד כמה דברים, בנייה.

שלמה ועקנין: בוא תראה מה קורה ברשויות.

מרדכי יוגב: אנחנו מברכים את אבי רואה, ראש מועצת בנימין, יחד עם יתר הנציגים.

מרדכי יוגב: עומר, אומרים שאין בעיה להתקדם, אז אני חוזר אליכם לפני שאני מעביר לענת את השרביט.

מרדכי יוגב: בפדואל, בית אריה, כיסוי נחל שילה.

מרדכי יוגב: אומר שלמה שאין בעיה לאבי נעים להתקדם סטטוטורית עם מתקן הטיהור.

עומר שרעבי: אין שום בעיה.

מרדכי יוגב: רוצו.

עומר שרעבי: אם שלמה יכול לעזור לנו לקדם את זה, בשמחה.

שלמה ועקנין: אם פעם אחת הזמנתם ולא הגעתי, אז תגידו.

שלמה ועקנין: מאחר ואין הזמנות, אז אין סיוע.

עומר שרעבי: אין בעיה.

עומר שרעבי: לא רוצים להטריד אותך.

מרדכי יוגב: תשובות של לוחות זמנים להקמה באוקטובר.

מרדכי יוגב: אנחנו הבטחנו לעצמנו היום להתקדם.

מרדכי יוגב: זו לא בעיה של סטטוטוריקה.

מרדכי יוגב: ענת, "פלאפון".

ענת בן משה: בוקר טוב לכולם.

ענת בן משה: במסגרת התכנית הזאת "פלאפון" הפעילה חמישה אתרים בינתיים.

ענת בן משה: יש לנו עוד שני אתרים שאנחנו בתקשורת מתקדמת עם משרד הביטחון, ממתינים לקבל חוזה בגבעת התמר.

מרדכי יוגב: תזכירי את מה שהקמתם כדי שתהיה פרספקטיבה לכולם.

מרדכי יוגב: יש פה נציגים חדשים.

ענת בן משה: מה שהפעלנו, לא מה שהקמנו.

ענת בן משה: ואדי חרמיה, משכיות, נגוהות, דולב, עינב ואבני חפץ.

מרדכי יוגב: מתוכם תרנים שלכם משכיות ונגוהות?

ענת בן משה: נכון.

אלכס שליו: לא.

קריאות: לא.

קריאות: לא.

קריאות: דולב.

אלכס שליו: מתוכם PHI הקימו שלוש.

ענת בן משה: ו"פלאפון" שניים.

מרדכי יוגב: דולב ומשכיות.

ענת בן משה: נכון.

מרדכי יוגב: והיתר הם תרנים של PHI ואתם אתם בשותפות.

דודו כהן: לא, משכיות?

ענת בן משה: את נגוהות אנחנו הקמנו.

עמית קליין: את עינב ודולב.

דודו כהן: אתם הקמתם שני תרנים, אחד בעינב והשני בדולב, וליתר הצטרפתם.

ענת בן משה: נכון.

ענת בן משה: אמרתי, הפעלנו חמישה אתרים, לא הקמנו חמישה אתרים.

ענת בן משה: הפעלנו חמישה אתרים, הקמנו שניים.

ענת בן משה: אנחנו בשלבים להקמה של עוד שני תרנים, אני מבינה שהם די חשובים ודחופים – אחד בגבעת התמר, והשני, כפי שאמרתי, בביר זית.

ענת בן משה: יש לנו עוד אתר אחד בשלבים די מתקדמים מול קמ"ט תקשורת בציר חרמש.

ענת בן משה: שני אתרים נוספים בתכנית, לדאבוני, תקועים.

ענת בן משה: אנחנו הרמנו ידיים וממתינים לראות איך ייפול דבר, זה בנעלה ובעמנואל, נחל קנה.

ענת בן משה: לצערנו, אנחנו לא זוכים לשיתוף פעולה.

ענת בן משה: זה בגדול.

מרדכי יוגב: אז בואי נרד לקטן.

מרדכי יוגב: אתר אפרת – דיברתם על הדגן, לא על תמר.

מרדכי יוגב: אתם בתמר?

עמית קליין: זה ייתן מענה.

מרדכי יוגב: זה ייתן מענה?

מרדכי יוגב: מה הסטטוס שלו?

עמית קליין: הסטטוס שלו – רישיון תקשורת כבר יש.

עמית קליין: אנחנו נפגשנו לפני בערך שבועיים או שלושה עם יחידת קו התפר, עם סגן אלוף פרץ, אם אני לא טועה, ביחד עם נציגים של משרד הביטחון ונציגים של קמ"ט תקשורת.

עמית קליין: שם עלו כמה דברים שאנחנו צריכים להוציא היתר בנייה דרך אהו"ב.

קובי אלירז: אגף הבינוי וההנדסה.

עמית קליין: אגף הבינוי וההנדסה של צה"ל.

עמית קליין: אנחנו בשלבים של איסוף הנתונים, אבל כל איסוף הנתונים מצריך הוצאה כספית לא קטנה.

עמית קליין: אנחנו ממתינים לחוזה מקמ"ט משרד הביטחון גם בביר זית וגם באפרת.

מרדכי יוגב: ממך, דודו?

עמית קליין: לא.

קובי אלירז: לא, לא.

קובי אלירז: זה קשור לקמ"ט משרד הביטחון, ואני מתכלל את העניין הזה.

קובי אלירז: זה בטיפול, מתקדם.

מרדכי יוגב: באחריות עוזר שר הביטחון.

מרדכי יוגב: עד אוקטובר, אני מקווה.

קובי אלירז: כמובן שצריך להגיד להם, יש פה לאות מסוימת בהעברת התייחסויות, חומרים, לוקח זמן.

קובי אלירז: אני לא מנקה את ידינו, אבל מבקש את דחיפתכם.

עמית קליין: אין שום לאות.

עמית קליין: אנחנו דוחפים כל הזמן, אנחנו לא עוצרים.

עמית קליין: מדובר בשני תרנים בעלות של מיליון שקל.

שלמה ועקנין: על אפרת אני יכול להעיד שנה של ניסיון להביא את יחידת קמ"ט.

מרדכי יוגב: הקושי היה קמ"ט קש"צ ובינוי.

מרדכי יוגב: זה מה שעיכב.

קריאה: אני עכשיו אטפל בזה.

עמית קליין: אם אתה שואל על שני האתרים האלה, זה הסטטוס: היום מבוצעת שם בדיקה לבקשת אהו"ב של דטקטורים, מודד ועוד כמה דברים.

עמית קליין: באוקטובר זה לא יהיה, מעכשיו אני אומר, כי ייצור של כל תורן זה בין חודשיים לשלושה.

מרדכי יוגב: לא אמרתי הקמה, אמרתי היתרים ותחילת התקדמות, העמדת זמנים לסטטוטוריקה והקמה.

מרדכי יוגב: בואו נלך לפי משהו שהחסירה ענת, גשר ביר-זית.

עמית קליין: זה זה.

עמית קליין: היא אמרה.

עמית קליין: באותו סטטוס.

מרדכי יוגב: אז יש רישיון תקשורת, את זה אנחנו יודעים כבר מזמן.

מרדכי יוגב: את זה אנחנו יודעים מלפני שנה.

מרדכי יוגב: אז מה התחדש?

קובי אלירז: זה בטיפול.

קובי אלירז: עד הישיבה הבאה יתבצעו - - -

קריאה: יתחדש.

קריאה: היה צריך דמ"צ.

קריאה: על מה מדברים?

קובי אלירז: ביר-זית זה אפרת.

מרדכי יוגב: הלאה, פילבוקס מעבר תאנים.

מרדכי יוגב: מה אתו?

עמית קליין: פילבוקס מעבר תאנים.

עמית קליין: אנחנו הוצאנו תגובה רשמית לקמ"ט תקשורת שאחרי ההקמה של אתר עינב, בציר מאבני חפץ לעינב יש עיקול אחד של 200 שבו אין קליטה.

עמית קליין: מבחינתנו אנחנו לא נלך להקים את הדבר כי אין איפה להקים.

עמית קליין: דבר שני, על שטח של 200 מטר, אנחנו לא נשקיע שם.

עמית קליין: בדקנו את זה, ומהמחסום והלאה, אין שם קליטה גם לא ל"פלאפון".

שלמה ועקנין: אני מקבל את מה שנאמר פה, אבל לפי המועצה זה לא 200 מטר, ואני לא יודע לומר באיזו רשת.

שלמה ועקנין: יכול להיות שזה ברשת אחרת.

מרדכי יוגב: לעצור רגע אחד את הדיונים והוויכוחים.

מרדכי יוגב: אנא מכם, אני אומר לך, ואני אומר גם לכם – לראות את זה בהתאם לדברים שדיברנו עליהם, לראות את זה כמיקוד לסקר שאתה עושה, לסקר שעשיתם, לסקר קמ"ט תקשורת.

מרדכי יוגב: מענה לפי מיקוד סקר מענה תקשורת.

מרדכי יוגב: חרמש-מעבר ריחן.

עמית קליין: חרמש-מעבר ריחן.

עמית קליין: לפני שבוע וחצי התקיים שם סיור.

עמית קליין: יש לנו אישור הנדסי של מהנדס הרדיו.

עמית קליין: העברנו מייל למשרד קמ"ט תקשורת שיאשר סופית סטטוטורית עד כמה שניתן שאלו אדמות מדינה ולא ניפול עוד פעם במשבצת של צה"ל, ואחר כך את כל הסיפור של צו אלוף.

עמית קליין: הועבר אליהם מייל, וזה עדיין בבדיקה מסוימת.

מרדכי יוגב: מולך?

מרדכי יוגב: טיפולך.

עמית קליין: כן, כן.

דודו כהן: השבוע עבר המייל, אנחנו מדברים על לפני מספר ימים.

עמית קליין: כן, כן, אמרתי, זה עבר לפני כמה ימים.

מרדכי יוגב: למה זה צריך להתעכב כל כך הרבה?

מרדכי יוגב: לפני שנה זה היה לאישור אג"ת, עוזר שר הביטחון.

דודו כהן: כרגע מצאו נקודה.

ענת בן משה: מצאנו נקודה שהיא לא בקרקע צבאית.

מרדכי יוגב: לא על הפילבוקס?

מרדכי יוגב: נקודה אחרת?

קריאה: לא, לא, ליד.

דודו כהן: נקודה חדשה שצריך לבדוק ולוודא במאת האחוזים שזו אדמת מדינה ושלא מסתבכים פה, כי אפשר בדקה להסתבך.

מרדכי יוגב: רת"ח תשתית לא יודעת על מילימטר אם זו אדמה או לא אדמה?

אסף דורון: זה מורכב, מוטי.

מרדכי יוגב: יורדים קומה, ניגשים לגברת וסוגרים אירוע, אבי.

אסף דורון: אתה מול אג"ת, מוטי, זה לא כזה פשוט.

מרדכי יוגב: זה יותר פשוט מפשוט, סליחה אסף.

מרדכי יוגב: לא עשו אותנו באצבע, אנחנו הסתובבנו במינהל האזרחי.

מרדכי יוגב: אנחנו יודעים בדיוק אם יש מגרש, מה הסיפור שלו.

מרדכי יוגב: טלפון, הולכים לרת"חית וסוגרים אירוע.

מרדכי יוגב: שואלים ונותנים תשובה.

מרדכי יוגב: למה צריך לחכות מלפני שנה?

דודו כהן: זה לא לפני שנה, מוטי, זה לפני מספר ימים.

דודו כהן: בין לבין גם היה שישי-שבת, וגם היה תשעה באב.

מרדכי יוגב: אני לא אבקש פה תשובות פרטניות לעוד שבוע.

מרדכי יוגב: את זה כל אני רוצה לראות בישיבה מתקדמת.

דודו כהן: הוא אומר לך שרק לפני שבוע.

מרדכי יוגב: תשובות עד אוקטובר.

מרדכי יוגב: באמצע יש חגים, תראה כמה שאנחנו לארג'ים, אדוני מנהל הוועדה.

מרדכי יוגב: עמנואל.

מרדכי יוגב: למה הרמתם ידיים?

מרדכי יוגב: מה הסיפור?

ענת בן משה: מבקשים פטור.

עמית קליין: לבקשתם החלפנו מיקומים על הגג, החלפנו תכנית, שינינו הכול, שינינו שם תקשורת.

עמית קליין: שאלתי אותם: מה קורה עם החוזה?

עמית קליין: אמרו לא, אנחנו מתחרטים.

מרדכי יוגב: זה היה באחריות קב"ט יש"ע.

מרדכי יוגב: מה יש לו לומר להגנתו?

שלמה ועקנין: קורה שמרימים ידיים.

שלמה ועקנין: במקרה הזה, בעל המקרקעין במשרד שמתחת – בעל החברה בא לעבוד משם והחליט שהוא רוצה להישאר בריא.

שלמה ועקנין: הוא לא מוכן שתהיה שום אנטנה.

שלמה ועקנין: הוא לא יודע שיש לו כבר אנטנה פיראטית.

מרדכי יוגב: למה לא שלחת אותי לטפל בו?

שלמה ועקנין: זה לא השכן שלך, זה הבוס שלו.

מרדכי יוגב: הדבר השני.

עמית קליין: רגע, מה ששלמה לא אומר, לפני שהם הרימו ידיים, אמרו לנו אין בעיה.

עמית קליין: באנו לפגישה, שינינו מיקום.

שלמה ועקנין: ישבנו עם אותו אחד שעזרת לנו אתו.

עמית קליין: הוצאנו 45,000 שקל, שינינו תכניות, ביטלנו את כולן, ואז אמרו לנו לא.

מרדכי יוגב: זאת אומרת, הרשות מתנגדת.

שלמה ועקנין: לא הרשות.

שלמה ועקנין: הרשות רוצה את זה.

שלמה ועקנין: יש בעל מקרקעין שיש לו שותפות בבעלות על הגג.

מרדכי יוגב: בכל התב"ע של הרשות אין מקום למצוא בו מגרש לצורך הקמת אתר?

עמית קליין: היינו בכמה מקומות והרשות התנגדה לכל המקומות האלה.

קובי אלירז: באזור התעשייה שלהם אי אפשר למצוא משהו?

עמית קליין: לא.

קובי אלירז: למה לא?

עמית קליין: כי אין, זה בצד השני.

שלמה ועקנין: זה בצד השני של נחל קנה שהוא אמור לתת לו מענה.

עמית קליין: בקנה, גילוי נאות, "פלאפון" היא החברה היחידה שיש לה אתר על גג המועצה.

עמית קליין: לכן אני אומר, לנו יש שם שירות.

עמית קליין: אנחנו יכולים בכיף להגיד: להתראות.

עמית קליין: הרמנו ידיים.

גד דיעי: אפשר לבקש שהאנטנה הזאת תעבור לרבבה?

ענת בן משה: אתם מבינים את האבסורד של הדיון על זה שאנחנו צריכים להיאבק על הקמה של אתר עם המועצות?

קריאה: זה לא קורה לכם במקומות אחרים בארץ?

ענת בן משה: זה קורה לנו גם בנעלה, וזה קורה לנו במקומות אחרים.

מרדכי יוגב: מה קורה עם נעלה?

מרדכי יוגב: בואו נעבור אתר כי אין לי תשובה כרגע לעמנואל.

מרדכי יוגב: יש לי תשובה – אני אמשיך בהתאם ליציאה שלי מתשעה באב, עמנואל יכולים להסתמך על "ג'וואל" ו"אל-וטניה".

מרדכי יוגב: ממילא יש הסכמים בין החרדים לערבים.

אלכס שליו: דרך אגב, זה קורה גם במדינת ישראל, אבל אנחנו לא מקימים ולא לוחצים עלינו בשום ועדה.

אלכס שליו: פשוט לא מקימים.

אלכס שליו: והרבה.

מרדכי יוגב: אתה יכול להקים להם "אל-וטניה" ו"ג'וואל", יקימו על הכביש, אין בעיה.

מרדכי יוגב: המינהל נותן להם בכל מקום שהם מבקשים, דודו חותם להם.

מרדכי יוגב: אין שום עכבות, אין שום בעיות, אין סטטוטוריקה, אין שום בעיות.

אבי רואה: זה באמת המקום לשאול למה אי אפשר להקצות שטח על בסיס הצירים, שיש עוד רכבים, ואין קליטה.

אבי רואה: זה לא הוגן שלשודדים ולמחבלים יש קליטה דרך "ג'וואל", ואלה שנפגעים, הם לא יכולים גם לדווח.

אבי רואה: הם נתקעים בכביש בלי כלום.

אבי רואה: אולי צריך לתפוס את השור בקרניו ולהפסיק את המשחקים האלה – אנטנה על מגדל המים, אנטנה פה ואנטנה שם, ובכביש 60 מאפשרים התקנת תשתית לתקשורת של הערבים.

אבי רואה: איזה מן דבר זה?

אבי רואה: אני לא מבין.

מרדכי יוגב: שאלה אמתית.

מרדכי יוגב: האם יש תשובה לדבר הזה?

מרדכי יוגב: סליחה שאני שואל.

מרדכי יוגב: אבי אלימלך, השאלה אליך.

מרדכי יוגב: האם אין קריטריונים ש"ג'וואל" ו"אל-וטניה" – רק אתמול ראיתי אנטנה ענקית על הכביש בסיבוב נווה צוף.

מרדכי יוגב: לאוכלוסייה היהודית אתם יוצרים סטטוטוריקה מטורפת.

מרדכי יוגב: על כביש 60 יש על הכביש בהפרשים של חמישה מטרים מהכביש.

דודו כהן: אין הבדל בכלל בסטטוטוריקה.

דודו כהן: אנחנו אישרנו תרנים ל"ג'וואל", לא ל"אל-וטניה".

מרדכי יוגב: כמה תרנים אישרת ל"ג'וואל" בשנתיים האחרונות, לעומת כמה תרנים שאישרת לחברות הישראליות בשנתיים האחרונות, ובאיזו מהירות?

מרדכי יוגב: כולל מחצבות – זה כבר לא עניינך, זה כבר לאבי אלימלך, כולל עוד דברים.

מרדכי יוגב: על זה בכינו אתמול, ואנחנו מקווים שלא נצטרך לבכות באב בשנה הבאה.

דודו כהן: אני חוזר שוב, אין הבדל בהליכים הרישוי.

דודו כהן: הפוך אפילו.

דודו כהן: אין הבדל בהליכי הרישוי בין חברה ישראל לחברה פלסטינית.

מרדכי יוגב: אז איך אתה מאפשר להם?

מרדכי יוגב: הם צומחים כמו פטריות אחרי הגשם.

מרדכי יוגב: גם בבקעת הירדן.

דודו כהן: אני יכול להגיד מה ההבדל.

דודו כהן: אני מצטער שאני צריך להגיד את זה פה, ההבדל הוא במוטיבציה.

דודו כהן: החברה הפלסטינית, זה המאה אחוז שלה.

דודו כהן: החברה הישראלית, באיו"ש, נכון להיום, זה קצת אחרת.

דודו כהן: ואת זה אני אומר בלשון המעטה.

דודו כהן: אין הבדל – התורן של "ג'וואל" שנמצא מתחת למגרון שאישרנו אותו, אבי, אני מניח שאתה מתכוון לזה, וגם לתורן בהמשך ליד שילה, וגם בתורן ליד מצפה יריחו; אלה תרנים שעברו את כל הססטוטוריקה, כולל ועדת תמ"א 56 במינהל האזרחי.

דודו כהן: בדיוק אותם הליכי רישוי שהחברות הישראליות עוברות, ושם זה יותר קשה כי מדובר בחברה פלסטינית, והדרישות מהם הן הרבה יותר חמורות מאשר הדרישות לחברות הישראליות.

דודו כהן: פשוט הם יותר יוזמים.

אלכס שליו: כמה זמן לוקח לקבל רישיון תקשורת מקמ"ט?

דודו כהן: מה זאת אומרת?

דודו כהן: אני לא מבין.

דודו כהן: אני אומר עוד פעם, כאשר "ג'וואל" - - -

אלכס שליו: כמה זמן לוקח לקבל רישיון תקשורת?

דודו כהן: קודם כל, זה לא "ג'וואל", זו חברה ישראלית בשם "ג'וואל".

דודו כהן: זו חברת "סטורם", זה התנאי שלנו.

דודו כהן: זה לא "ג'וואל".

דודו כהן: נכון שמדובר ברשת "ג'וואל", אבל זו חברה ישראלית.

דודו כהן: זה התנאי הראשון שלנו.

דודו כהן: אין מתקן תקשורת פלסטיני בשטח C, למעט תקנים שהם בסמיכות לקווי A ו-B, קבענו קריטריון מסוים.

דודו כהן: אבל לא כדאי להתלבש על זה מפני שאני אומר לכם שאין הבדל.

דודו כהן: יש מתקנים שבהם העמ"ט נמשך למעלה משלוש שנים של חברת "ג'וואל".

דודו כהן: אפשר לשמוע את הקיטורים שלהם.

מרדכי יוגב: אני ארד מזה.

מרדכי יוגב: קחו את ההערה כי היא לא פשוטה לנו.

מרדכי יוגב: אנחנו ממשיכים עם חברת "פלאפון".

מרדכי יוגב: אנחנו אתכם באספר-מיצד, ברוך ה', ואנחנו בעינב, ברוך ה', ואנחנו בנעלה.

מרדכי יוגב: נציג בנימין, מה יש לך לומר על נעלה?

קריאה: אם זה תורן ישראלי, שים גם אתה.

רון שניר: כמו שראש המועצה אמר - - -

מרדכי יוגב: סליחה, ראש המועצה פה.

מרדכי יוגב: סליחה אבי.

רון שניר: התושבים עצמם מתנגדים לשים את זה ביישוב עצמו.

רון שניר: כמו שראש המועצה אמר, כמו שנותנים בחברות הפלסטיניות לשים את זה על כביש 60, בואו נשים את זה גם שם.

רון שניר: יש מספיק שטח בין הגדר לבין הכביש לשים שם אנטנה שיכולה - - -

אלכס שליו: ואני אשאל אותך: למה אם התושבים מתנגדים, צריך לשים להם שם אנטנה?

אלכס שליו: למה?

רון שניר: אלכס, זה מה שאני מציע.

מרדכי יוגב: אלכס, לא עניינך.

מרדכי יוגב: PHI, מה אתה מתערב?

מרדכי יוגב: תגיד תודה על מה שיש לך.

רון שניר: כמו שראש המועצה אמר, כבר קרו, לצערנו הרב, כמה שודים של רכבים וגם פציעות מאבנים ובקת"בים על הציר.

רון שניר: אין מענה לתושבים עצמם אפילו להתקשר למוקד צבאי כזה או אחר כדי לתת להם את המענה לדבר הזה.

רון שניר: תהיו יצירתיים, כמו שאתם יצירתיים לתת לחברות פלסטיניות כאלה ואחרות מענה לתקשורת, גם פה תנו אנטנה ישראלית שתיתן מענה לתושבים היהודים.

רון שניר: אי אפשר לעשות איפה ואיפה.

מרדכי יוגב: האם יש קרקע מחוץ ליישוב שאתם יודעים להצביע עליה שהיא רלוונטית לסיור?

קריאה: כן.

מרדכי יוגב: דודו, אנחנו מדברים על נעלה, שאנחנו "מתבחבשים" אתו כבר הרבה שנים.

מרדכי יוגב: בדולב ידעו לפתור את הבעיה אחרי כמה שנים.

רון שניר: - - - יחד עם דודו ושמואל עם העוזר שלו.

רון שניר: אני הצעתי את הדבר הזה, אבל - - -

אלכס שליו: אדוני היושב-ראש, אני יכול להגיד משהו?

אלכס שליו: אין סיבה שבעולם, ולא משנה איזו חברת סלולר, תשקיע מיליון שקל באנטנה על כביש, שזו העלות, במקום להשקיע שליש מזה ביישוב או קרוב ליישוב.

אלכס שליו: אם היישוב מתנגד, אין סיבה שחברות סלולר ישקיעו את המיליונים האלה כי היישובים מתנגדים.

אלכס שליו: איפה שלא הייתה ברירה, בוודאי חרמיה, השקענו את הכסף הזה.

אלכס שליו: איפה שיש ברירה, יש ראש מועצה, שישכנע את היישובים, ואנחנו נקים אנטנות ביישובים איפה שתוכננו.

אלכס שליו: יישוב שלא רוצה, לא יהיה.

מרדכי יוגב: ברור אלכס.

מרדכי יוגב: עצור.

ענת בן משה: אני אשלים מכיוון שזה באחריות חברת "פלאפון".

ענת בן משה: אני רק משלימה את מה שאלכס אומר.

ענת בן משה: אני רוצה שיהיה לפרוטוקול: אנחנו לא נקים אתר מחוץ ליישוב, לא נתעסק שוב עם חיבורי חשמל, לא נתעסק שוב עם חבלות למיניהן.

ענת בן משה: ברשותך, אני אשיב לקובי בעניין הזה לגבי מה קורה עם התנגדויות במקומות אחרים.

ענת בן משה: אם אין לנו פתרון, אנחנו פשוט לא מקימים.

ענת בן משה: אנחנו מקימים אתרים בתוך תל אביב במרחק של 100 מטר מבתי מגורים ולא במרחקים של קילומטרים.

ענת בן משה: מי שלא מעוניין שתקום אצלו ככה - - -

מרדכי יוגב: הלאה.

מרדכי יוגב: אני קצר בזמן, ענת.

מרדכי יוגב: מה הסטטוס של אבנת?

עמית קליין: הכול בסדר שם.

עמית קליין: אנחנו ממש לקראת חיבור חשמל, יש כבר היתר בנייה, יש טופס 4.

מרדכי יוגב: לוח זמנים.

עמית קליין: באבנת יש אתר משדר, זה רק חיבור חשמל.

מרדכי יוגב: חיבור חברת חשמל מתי?

עמית קליין: אמור להתבצע בחודש הקרוב, תלוי בחברת החשמל.

מרדכי יוגב: חיבור חשמל עד סוף אוגוסט 2018, וישדר בחשמל, לא בסולר.

מרדכי יוגב: כביש 35, מעבר תרקומיא.

מרדכי יוגב: דודו, כביש 35, מעבר תרקומיא, למי הוא הולך?

דודו כהן: ל"סלקום".

מרדכי יוגב: עובר ל"סלקום".

מרדכי יוגב: תסקור לנו את "סלקום" בבקשה, ואנחנו נעבור להתייחסויות וסיכומים.

מרדכי יוגב: כן, דודו.

מרדכי יוגב: ציר הרודיון-ירושלים, הזכרת אותו בישיבה הקודמת, נכון?

מרדכי יוגב: אז אני מדלג עליו.

דודו כהן: לא, לא לדלג עליו.

דודו כהן: זה מתוכנן בשדמה.

דודו כהן: בבסיס שדמה מתוכנן "סלקום".

דודו כהן: אנחנו סיכמנו את זה עם "סלקום".

דודו כהן: הייתה שם סוגיה של חיבור לחשמל.

דודו כהן: הצלחנו להשיג הסכמה של פיקוד מרכז ש"סלקום" תתחבר לגנרטור שבבסיס.

דודו כהן: יכול להיות שיהיה שם חיבור חשמל עד שהאתר יקום, יהיה חשמל קבוע.

דודו כהן: כרגע זה נמצא בהליכים של הוצאת דמ"צ להסדיר את זה.

דודו כהן: אנחנו מקווים שבתוך חודש ייצא כבר רישיון תקשורת, ואנחנו מסוכמים עם "סלקום", האתר הזה ישרת, ככל שיימצא צורך, גם את "פלאפון" וגם את PHI.

מרדכי יוגב: אוקיי.

מרדכי יוגב: הלאה, לשם-עלי זהב, מגדל המים.

מרדכי יוגב: גד, היה לכם ביקור משרד הבריאות.

מרדכי יוגב: איפה הדברים עומדים מבחינת הקמה של "סלקום"?

דודו כהן: אנחנו מחכים – אתה זוכר למי.

מרדכי יוגב: אני גם אמרתי, אבל אני לא זה שיכול להתעסק בכל מקרה, אני מודה.

דודו כהן: אני לא אמרתי שאתה צריך לטפל בזה, אבל אתה אמרת את זה.

מרדכי יוגב: אני מתנצל.

גד דיעי: - - - חלופי בלשם.

גד דיעי: הגג של הרב תכליתי הוא מבנה חדש - - -

מרדכי יוגב: מי ראה את זה?

מרדכי יוגב: סיור עם קמ"ט תקשורת כבר עשיתם, או עם גורם כלשהו?

גד דיעי: לא עשינו.

מרדכי יוגב: אני אומר לכם, גד, זה באחריות מועצה אזורית שומרון.

שלמה ועקנין: לא, המועצה לא יכולה לקדם.

שלמה ועקנין: אני ממליץ, ברשותך, לסיכום, אם אפשר לנסות – אנחנו לא מנחים חברות.

מרדכי יוגב: קמ"ט תקשורת.

דודו כהן: בכל סיור מי שקובע הוא מהנדס הרדיו של החברה.

דודו כהן: זה לא חוכמה להציג – הסיור הזה צריך להיות אתנו ביחד עם "סלקום" ואנחנו נתאם את זה, אבל אם יש לכם משהו שהוא באדמות מדינה, לא דברים כאלה.

מרדכי יוגב: שורה תחתונה, אני מבקש ממך, דודו, לקבוע שם סיור עם מהנדס "סלקום" פלוס שומרון.

מרדכי יוגב: גד, אתם תהיו אינטרסנטיים שזה יהיה בחודש-חודשיים הקרובים ונקבל אופציה שהמיקום הזה רלוונטי או לא רלוונטי.

מרדכי יוגב: אתה אומר מעל גג רב תכליתי.

יעקב מיוחס: אדוני היושב-ראש, אני יכול לענות על השאלה שלך?

יעקב מיוחס: לגבי ביתר עילית.

מרדכי יוגב: לביתר עילית עוד מעט נגיע.

מרדכי יוגב: הנושא של חיבור קידה-קציף לחשמל, כמו אבנת.

מרדכי יוגב: מה המצב?

דודו כהן: כרגע זה לא מתקדם.

דודו כהן: יש מחלוקת.

מרדכי יוגב: קידה-קציף, הבטיח סגן רמ"א לפתור את הנושא.

מרדכי יוגב: היה פה עיכוב, אבל אני מבקש מכם, גם קמ"ט תקשורת, בבקשה, עד חיבור לחשמל לפתור את הבעיה.

מרדכי יוגב: כמו אבנת, אין שום סיבה שלא יפתרו שם.

דודו כהן: אבנת נפתר.

מרדכי יוגב: נכון, אז תפתרו גם את קידה.

מרדכי יוגב: ניתנו פה תשובות שקידה ואבנת ייתפרו וניל"י לא.

מרדכי יוגב: אלה התשובות שניתנו פה לאורך - - -

דודו כהן: ניל"י – כי מדובר באדמה פרטית.

מרדכי יוגב: אין חידוש.

מרדכי יוגב: אני רוצה להתקדם קדימה.

מרדכי יוגב: אני לא נמצא אחורה שנתיים, אני נמצא קדימה שלושה חודשים.

מרדכי יוגב: באחריות קמ"ט תקשורת לפתור את הנושא, בסיוע אבי אלימלך, שייתן פטיש בראש למי שצריך.

מרדכי יוגב: כביש אדוריים-נגוהות מזרח, מוצב דביר.

מרדכי יוגב: במסגרת מה שאמרת בישיבה הקודמת, או דבר אחר?

דודו כהן: "סלקום" התחייבה להקים את זה.

דודו כהן: אמור להיות שם סיור יחד אתנו, כבר יש רישיון.

דודו כהן: "סלקום" לקחה את זה על עצמה.

דודו כהן: עדיין לא סיכמנו אתם לוח זמנים מדויק, אבל בעיקרון "סלקום" התחייבה.

מרדכי יוגב: אבל רישיון כבר יש, כל התכניות הוגשו.

מרדכי יוגב: אין בעיה מול אג"ת.

מרדכי יוגב: הוגשו תכנית ב-24.5 לפי מה שכתוב פה.

מרדכי יוגב: צריך לו"ז לבינוי.

מרדכי יוגב: גם כן, עד אוקטובר.

מרדכי יוגב: כביש 465, מוצב נווה יאיר.

מרדכי יוגב: הנה הדוגמה שדיברנו עליה.

דודו כהן: זה לא מוצב נווה יאיר.

דודו כהן: זה נקרא עופרים דרום.

דודו כהן: זו דוגמה מהדיון הקודם שרציתי לתת ולא נתתם לי אפשרות לציין אותה.

דודו כהן: זו דוגמה.

דודו כהן: התקיים שם סיור יחד עם גורמי צה"ל, יחד עם חברת "סלקום".

דודו כהן: בשבועיים הקרובים הם ישימו שם אנטנה שלהם כדי לפתור את הבעיה.

דודו כהן: זו דוגמה של תורן צבאי קיים, תורן מצלמה – אגב, זו תהיה הפעם הראשונה בארץ בכלל שחברה סלולרית תיכנס על תורן מצלמה.

דודו כהן: אנחנו נקבל את התסריט, נוציא רישיון תקשורת, ואני מקווה שאג"ת יאשר את זה כי זה מסוכם עם גורמי צה"ל, ו"סלקום" ייתנו שם פתרון.

מרדכי יוגב: וזה ייתן פתרון לציר הזה?

דודו כהן: לפחות של רשת "סלקום".

מרדכי יוגב: כי עופרים דרום זה הרבה יותר למטה, זה מתחת - - -

שלמה ועקנין: בדיון הקודם נציג "סלקום" טען שהפער שלו הוא לכיוון נווה יאיר.

מרדכי יוגב: בוודאי.

מרדכי יוגב: אני לא רואה את זה נותן פתרון, כאחד שמכיר את השטח.

דודו כהן: הגיעו לסיור הזה 12 אנשים של חברת "סלקום", כולל כל המהנדסים שלהם ואמרו שיש להם פתרון, אז אנחנו לא יכולים להגיד אחרת.

מרדכי יוגב: בטח שאתה יכול.

מרדכי יוגב: אתה יכול לבקש מהם מפת כיסוי.

מרדכי יוגב: זה לא נותן כיסוי לכיוון נווה צוף.

דודו כהן: הם כבר נמצאים בהליך של הכנת תכניות ומשקיעים כסף, אז הם משקיעים כסף לחינם?

אבי רואה: השאלה אם ראית מפת כיסוי, כן או לא, דודו.

אבי רואה: מה זה הם ישקיעו לחינם?

אבי רואה: הם יגידו השקענו.

אבי רואה: יש מפת כיסוי או אין מפת כיסוי?

אבי רואה: שאלה פשוטה.

אבי רואה: אין מפת כיסוי, זו התשובה.

אבי רואה: תגיד יש או אין, מה מסובך?

דודו כהן: אנחנו סיכמנו עם החברה להגיש לנו תכנית מפורטת.

דודו כהן: הם התחייבו שבתוך שבועיים, ובמסגרת זה הם יגישו גם מפת כיסוי.

דודו כהן: מה לא בסדר בזה?

דודו כהן: לשאלתך, כרגע אין מפת כיסוי, אבל תהיה מפת כיסוי.

אבי רואה: כשתהיה מפת כיסוי, להבטיח כיסוי לכיוון נווה צוף, לכיוון מזרח, ל-465.

מרדכי יוגב: זה נכון, מפת כיסוי כזאת לא יכולה להבטיח רק את 446, את החלק התחתון, היא צריכה להבטיח עד נווה צוף.

רון שניר: כחלק מהתכנית שישבנו גם אתך וגם עם ערן על המיקום של האנטנה, זה היה אמור להיות בנווה יאיר על הפילבוקס עצמו.

רון שניר: גם אז בזמנו, אני זוכר שעדנה פרדו ישבה כאן לפני שנתיים.

רון שניר: ישבנו וסיכמנו שזה יהיה כמשולש אחד לכיוון בית אריה ושייתן את הכיסוי לכל הכביש.

רון שניר: עכשיו זה סוג של התפתלות, כאילו אנחנו חוזרים אחורה.

מרדכי יוגב: לעניות דעתי הלא מקצועית כאיש תקשורת, הנקודה המקסימלית המערבית היא האזור של המוצב החדש באזור מצוקי יעבד.

מרדכי יוגב: כל מה שיהיה מתחת לו לא ייתן כיסוי למרחב העליון של הציר, אין הרבה סיכוי כזה.

מרדכי יוגב: מקסימום הוא ייתן כיסוי לבדואים בשטח, לא לציר, או לדיר אבו משעל, אבל לא לנווה צוף, להמשך הציר לכיוון עטרת וגם לאנשי פיקוד המרכז ואנשי המינהל האזרחי.

מרדכי יוגב: זה ציר שמשתמשים בו כולם.

מרדכי יוגב: הצבא משתמש בו.

דודו כהן: אנחנו נבדוק את זה.

דודו כהן: כרגע זה בדין ודברים מול "סלקום".

דודו כהן: נקבל מהם את הנתונים, נבין ונבדוק.

מרדכי יוגב: אנחנו נבקש גם את זה לאוקטובר.

מרדכי יוגב: אני אעשה עכשיו סבב התייחסויות קצר גם של הגורמים האזרחיים וגם תשובות של המערכת.

מרדכי יוגב: נתחיל בראשי הרשויות ואחר כך נעבור מימין לשמאל.

מרדכי יוגב: רק תגידו את השם.

חן פיליפוברץ: שלום לכולם, חן, ראש מועצת הר אדר.

חן פיליפוברץ: אני הצגתי תכתובות לגורמי הצבא, בטח אחרי הפיגוע הקשה שעברנו, שאחד הדברים הכי מורכבים אחרי שטיפלנו בפיגוע הנוראי היה חוסר הקליטה באזור.

חן פיליפוברץ: יש שם שטח שהוא בתפיסת אלוף, אין התנגדויות, רק צריך לפתור את הבעיה הטכנית וליצור קליטה באזור.

חן פיליפוברץ: כיוון שהשער היום עובד ונכנסים עובדים פלסטינים דרכו, זה רק עניין שאם מישהו יחליט לעשות שוב משהו כזה, שוב אין קליטה.

מרדכי יוגב: לכם אין אנטנה למעלה במרומי האתר?

חן פיליפוברץ: לא, ממש לא.

חן פיליפוברץ: יש לנו אנטנה אחת שהיא ביער בואכה מעלה החמישה, ובחצי היישוב – אני פניתי כבר כמה וכמה פעמים – משם והלאה אין קליטה ביישוב.

חן פיליפוברץ: אחרי הפיגוע זה נהיה קריטי, ואני מבקש, זה כל כך פשוט.

חן פיליפוברץ: קלעת בול כי התושבים ואני - - -

מרדכי יוגב: חן, בגלל מחסור בזמן – אני שמח שבאת גם כראש מועצה.

מרדכי יוגב: אני מודה שבפערים נוספים לביצוע שהיו רשומים אצלנו פה, ויש עוד 13, ואני אעלה אותם מחדש בסיכום הישיבה, זה לא היה שם.

מרדכי יוגב: אני מוסיף אותו שוב.

שלמה ועקנין: אני חייב לציין, הנושא הזה עלה.

מרדכי יוגב: הוא עלה ביחס לגדרות הצפוניות לכיוון קטנה.

מרדכי יוגב: בשעתו היה פה רבש"צ או מישהו שהציג את זה אחרי אירוע אחר.

שלמה ועקנין: אנחנו מדברים על חברת "פלאפון"?

מרדכי יוגב: לא, לא, לא.

חן פיליפוברץ: לא, זה לא משנה.

שלמה ועקנין: איזו חברה?

מרדכי יוגב: לא מדברים.

מרדכי יוגב: זה לא עלה בישיבות.

חן פיליפוברץ: - - - למה אמרו אין אצלך בעיות.

חן פיליפוברץ: תודה, יש כבר בעיות.

חן פיליפוברץ: אנחנו יודעים באופן חד-משמעי, לצערי, יש כבר בעיות.

חן פיליפוברץ: אני מבקש להכניס את זה לעניין הזה.

מרדכי יוגב: הפעם היחידה שהר אדר עלה פה – אני כבר לא זוכר מתי, היה לפני שנים – זה עלה בהקשרים של הגבול מול קטנה צפונה, מול פיגועים בגדר, לא בהקשר לפיגוע האחרון שבו נהרגו בשער של כיוון בידו.

מרדכי יוגב: זה לא עלה בהקשרים האלה.

מרדכי יוגב: אבי.

אבי רואה: לגבי המיקום, אני רוצה לחזק את מה שניסה להגיד הנציג מהר חברון, שאם האנטנות של "ג'וואל" זו חברה ישראלית, למה אי אפשר להעמיס עליהן את האנטנות של החברות האחרות?

אבי רואה: אז נרוויח פעמיים – גם תהיה תקשורת וגם נחסוך את הפגיעה בסביבה.

אבי רואה: אם זו חברה ישראלית, אז תאשר להם לשים אנטנות של "סלקום", "פלאפון" וכולי.

אבי רואה: שיתחשבנו אתם ושלום על ישראל.

אבי רואה: בסופו של דבר מדובר פה על חיים, ואת זה צריך להבין, ולא צריך להוכיח את זה כבר.

אבי רואה: כבר היינו שם, לא רוצים לחזור לשם וכולי, זה פעם אחת.

אבי רואה: פעם שנייה, אני מבקש אם אפשר, אדוני היושב-ראש, פשוט לדרוש מהמינהל האזרחי, משרד הביטחון, להכין תכנית אב גם לתקשורת.

אבי רואה: אנחנו פעלנו בשנתיים האחרונות להכין תכנית אב, כמו שאתה מכיר ויודע מדיונים אחרים גם של תחבורה, גם של תשתיות מים וחשמל וכולי, אז צריך להכין תכנית אב גם לנושא של תקשורת כי תקשורת זה גם מציל חיים.

מרדכי יוגב: תודה.

מרדכי יוגב: שתי ההערות הן נכונות, אם תוכלו להתייחס אליהן, גם חברת "סטורם".

מרדכי יוגב: אנחנו נעשה סיבוב, רק שכל אחד שמדבר יציג את שמו ובקצרה.

יעקב מיוחס: יעקב מיוחס, אני מעיריית ביתר עילית, נציג של ראש מועצת ביתר עילית.

יעקב מיוחס: לגבי כביש 375, כביש שנקרא עוקף חוסן, בכביש הזה היו המון זריקות של בקבוקי תבערה, אבנים.

יעקב מיוחס: 55,000 תושבים נוסעים בציר הזה מדי יום.

יעקב מיוחס: רוב התושבים של ביתר עילית שיוצאים מהעיר נוסעים לכיוון ירושלים, הם נוסעים על הציר הזה.

יעקב מיוחס: יש שם בין שתיים לשלושה קילומטרים שבהם אין קליטה בכלל.

מרדכי יוגב: מביתר עילית לכביש 60?

יעקב מיוחס: מביתר עילית לכיוון כביש 60.

יעקב מיוחס: בכל העלייה או הירידה של ההר, תלוי מאיזה צד מסתכלים, אין שם שום קליטה.

יעקב מיוחס: היו שם המון תאונות דרכים, גם בשלג, גם בנושא של זריקת אבנים.

מרדכי יוגב: רגע, סיימת.

מרדכי יוגב: עכשיו אתה מדבר על מערבה, לכיוון המחסום החדש?

יעקב מיוחס: לא, אני מדבר לכיוון כביש המנהרות.

מרדכי יוגב: ומערבה יש, לכיוון נס הרים?

יעקב מיוחס: מערבה – יש מרחק קטן ליהודה ושומרון.

יעקב מיוחס: מיד אחרי זה מגיע הקו הירוק ובאזור בית שמש מתחילים הניתוקים של הקליטה.

מרדכי יוגב: זו לא בעיה שלנו כאן.

מרדכי יוגב: לא נפתור את כל בעיות העולם.

מרדכי יוגב: אם כן, אמרת מהכניסות לביתר לכיוון כביש 60.

יעקב מיוחס: אני רק רוצה לציין ששר התקשורת היה בביקור בעיר.

יעקב מיוחס: הוא העלה את הנושא של הקצאה של 30 מיליון שמדברים עליהם כאן, והוא הבטיח לנסות לסייע כמה שרק אפשר.

יעקב מיוחס: חבל שהמנכ"ל לא נמצא כאן.

יעקב מיוחס: זה חשוב.

מרדכי יוגב: תודה רבה.

מרדכי יוגב: יש לנו שם עוד נציגים שרוצים לדבר?

מרדכי יוגב: גוש עציון.

מרדכי יוגב: שלמה מייצג אתכם?

מרדכי יוגב: תיכף נגיע אליכם אם יהיו לכם התייחסויות.

מרדכי יוגב: שלמה, נגיע אליך בעוד רגע.

מרדכי יוגב: בנימין או דרום הר חברון?

דן קאפח: דיברנו על "בזק".

דן קאפח: הנושא של האינטרנט הוא קריטי מבחינת התשתיות האלה.

דן קאפח: בפעם הקודמת הם לא נתנו תשובות לגבי התשתיות והשדרוג של התשתיות.

דן קאפח: אנחנו עובדים מולם צמוד.

דן קאפח: אין לזה פתרון, וחשוב שכן יהיה, כי היום התשתית הזו היא תשתית גם למרכיבים הביטחוניים, שידור מצלמות ודברים שהיום אנחנו נדרשים אליהם; וגם בחיים השוטפים, עסקים שצריכים תשתית אינטרנט מספיק חזקה.

דן קאפח: דבר נוסף, הבנתי שיש היתר לחברת "הוט" להיכנס עם משדרים אלחוטיים.

דן קאפח: האם זה נמצא גם באיו"ש?

דן קאפח: יכול להיות שזה ייתן לנו פתרון לאינטרנט יותר מהיר בשידור אלחוטי.

דודו כהן: אנחנו לא קיבלנו בקשה מחברת "הוט".

מרדכי יוגב: מיד תתייחסו.

מרדכי יוגב: שלמה.

שלמה ועקנין: שתיים-שלוש נקודות.

שלמה ועקנין: לאור מה ששמענו כאן, התוצר של הדיון הקודם, שאין תכנית 30 מיליון, דודו, אני אשמח אם אפשר יהיה להוציא איזושהי תכנית עבודה.

שלמה ועקנין: לשים לנו על השולחן שוב את תכנית העבודה.

שלמה ועקנין: שכחנו ממנה, התנתקנו ממנה חלקית.

שלמה ועקנין: אני אשמח שתהיה תכנית עבודה עדכנית, אותה תכנית רב שנתית.

שלמה ועקנין: הנושא הבא, אם אפשר יהיה לומר פה במגבלות כל מה שלא תגידו בנוגע לשילוב פרויקט הסלולר הצבאי, ובהתייחס למה שאמרתי, נותן מענה ל"פרטנר", השאלה אם הוא נותן מענה לאחרים באותם המקומות שבהם אומרים שיש מענה של סלולר צבאי.

שלמה ועקנין: הנקודה השלישית והאחרונה היא בקשר למיצד.

שלמה ועקנין: אומנם אני מקיים שיח קבוע אתכם, אבל אני מבין שלאורך הציר למיצד יש ניתוקים במקומות כאלה ואחרים.

שלמה ועקנין: בסוגית מיצד, אפרופו גוש עציון, יש מקום לבדוק פעם נוספת את הסיפור של מיצד מהפילבוקס עד היישוב, נכון?

יעקב ליפקין: כן, עוד לפני הפילבוקס.

שלמה ועקנין: עוד לפני הפילבוקס.

שלמה ועקנין: יש מקום לנושא הזה עוד פעם.

דודו כהן: לגבי חברת "סטורם", אנחנו ניסנו לבקש מהחברה לשתף גם ת החברות האחרות.

דודו כהן: כרגע אין נכונות.

דודו כהן: גם אין נכונות להצטרף לתרנים קיימים.

מרדכי יוגב: למה אתם לא יכולים לחייב?

דודו כהן: זה לא בהתאם לתנאי הרישיון.

דודו כהן: יש שם איזושהי בעיה.

דודו כהן: יש שם סוגיה או חשש ביטחוני שכרגע אני לא יכול לפרט אותו.

רון שניר: זו תשובה שלא מקובלת, סליחה, דודו.

רון שניר: אתה אומר תשובה שלא מקובלת.

רון שניר: ממש לא מקובלת.

מרדכי יוגב: אנחנו צריכים להבין את זה.

מרדכי יוגב: חכה, רוני.

מרדכי יוגב: זו שאלה להפנות לקובי.

מרדכי יוגב: השאלה שנאמרה פה על עוזר שר הביטחון היא שאלה שכדאי לרשום אותה.

מרדכי יוגב: חברת "סטורם" מקימה כנראה ביתר קלות – אם בגלל שיש לה מוטיבציה, אם מסיבות אחרות – ואם לא נכון לאחד, כפי ששאל ראש מועצת בנימין ולעלות על עמודים שלהם.

מרדכי יוגב: זה נותן מענה.

מרדכי יוגב: לחייב אותה.

מרדכי יוגב: אם יש בעיות ביטחונית של סיווג ומידור - - -

דודו כהן: אם אתה כבר אומר לחייב, אז קודם כל צריך לקבל בקשות.

דודו כהן: האם החברות מוכנות לעלות על התרנים?

דודו כהן: אני לא ראיתי ש-PHI, "פלאפון" או "סלקום" הגישו בקשה לעלות לאתר שנמצא במצפה יריחו.

מרדכי יוגב: לא, לא, הם לא יכלו ליזום דבר כזה, הם אפילו לא ידעו שזו אופציה.

דודו כהן: אז אני מזמין אותן.

מרדכי יוגב: עכשיו, לאור זה, במקום שאתה יודע שאולי אנטנה שלהם תיתן פתרון, יכול להיות שאנטנה בכפר הראשון באזור – איך זה נקרא, רוני?

מרדכי יוגב: אבי, הכפר הראשון בגוש ערורה שנכנסים מנווה צוף, זה ערורה?

מרדכי יוגב: שעליו יש אנטנה ענקית עם דגל פלסטיני.

מרדכי יוגב: בצומת עצמה, בעיקול.

מרדכי יוגב: אנטנה ענקית, אולי היא נותנת מענה.

קריאה: זה לא ערורה.

מרדכי יוגב: זה לא ערורה, אבל זה כפר בסיבוב של נווה צוף.

דודו כהן: איזה דגל פלסטיני?

דודו כהן: אם יש דגל פלסטיני, אנחנו פעלנו כבר והורינו לחברות, לחברת "ג'וואל" ו"אל-וטניה" להוריד את הדגלים.

מרדכי יוגב: באנטנה הגדולה.

מרדכי יוגב: יש, אני אומר לך.

דודו כהן: בבקשה, להביא.

מרדכי יוגב: אני מספר לך, מאתמול.

מרדכי יוגב: אתמול הייתי בנווה צוף.

מרדכי יוגב: אנטנת ענק במחסום הראשון בסיבוב של נווה צוף בכניסה.

מרדכי יוגב: אנטנת ענק של "ג'וואל" או של "אל-וטניה", אני לא יודע של מי, ויש עליה דגל פלסטיני, אני לא יודע אם זה בסדר או לא בסדר.

דודו כהן: לא, זה לא בסדר.

מרדכי יוגב: אין לי בעיה, אני לא נלחם בדגל כרגע בישיבה.

מרדכי יוגב: אני שואל אם אפשר לדרוש ממנה שילוביות, ואז נחסוך אתר חדש שמתקשקשים בו כבר חמש שנים?

מרדכי יוגב: זו השאלה.

מרדכי יוגב: קובי, אליך השאלה העקרונית.

קובי אלירז: כתבתי.

מרדכי יוגב: דודו, דברים נוספים.

דודו כהן: לגבי מה ששלמה אמר, הנושא של התכנית.

דודו כהן: אני מדגיש פה, ואמרנו את זה לחברות – שלמה, זו השאלה שלך.

דודו כהן: התכנית התלת-שנתית, שעברו פה עכשיו אתר-אתר, זו התכנית התלת-שנתית.

דודו כהן: שום דבר לא השתנה, התכנית קיימת, וזה בדיוק מה שאנחנו ממשיכים לעשות.

דודו כהן: לגבי העניין של "בזק", אינטרנט – אם המועצה רוצה להתנהל באופן ישיר עם "בזק", זה בסדר.

דודו כהן: אני רוצה לקבל פנייה על בעיות אינטרנט ביישובים.

דודו כהן: אני יודע לפנות ל"בזק", אבל קודם כל אני צריך פנייה שלכם.

דודו כהן: אם אתם מתנהלים ישירות עם "בזק", זה גם בסדר, אבל תחליטו.

דודו כהן: אני לא מכיר פנייה של חברת "הוט" למשדרים אלחוטיים.

דודו כהן: אם תהיה פנייה כזאת של חברת "הוט", אנחנו נבחן את זה ונענה.

דודו כהן: כמו שזה קיים בישראל, אם זה קיים, אני לא בדיוק מכיר את זה, אבל אם זה קיים, אז יהיה גם באיו"ש.

מרדכי יוגב: דודו, אם אני יכול להרחיב את השאלה שלו – יש ביטוי של אבן עזרא: כל מה שהרצון חושק, הזמן עושק.

מרדכי יוגב: זה ביטוי שלו, לא שלי.

מרדכי יוגב: על סדר יומנו, אנחנו לא הספקנו, ולכן אני אבקש לפעמים הבאות יותר זמן מהוועדה, שני נושאים נוספים: אחד זה תשתית אינטרנט מהיר ביו"ש, ונצטרך פה את חברת "בזק".

מרדכי יוגב: זה בסיוע לכם, אבל בטיפולכם, בשליטה שלכם.

מרדכי יוגב: השני, בעת האחרונה הרבה הפרעות בתקשורת.

מרדכי יוגב: התלונות היו במשך שנתיים-שלוש מאזור עלי ומקומות אחרים.

מרדכי יוגב: היום אני מקבל פה ושם שגלים קופצים על רשתות ישראליות של תשדורות שונות, הפרעות שונות.

מרדכי יוגב: אין לזה שום סקר, אני מדבר מפניות ספורדיות מעלי, לא יודע לדבר.

מרדכי יוגב: זה היה שיטתי.

מרדכי יוגב: דיברו על כך שאי אפשר לקלוט את הרשתות הישראליות השונות.

מרדכי יוגב: אין לי על זה הרבה, אני לא רוצה להאריך כרגע כי זמננו קצר.

מרדכי יוגב: עוד דברים?

שמוליק סיידון: אני נציג "בזק".

מרדכי יוגב: אם תוכל להתייחס.

מרדכי יוגב: נעשה את הסבב ונחזור אליך.

מרדכי יוגב: קובי, עוד משהו?

מרדכי יוגב: אג"ת, פיקוד מרכז?

מרדכי יוגב: נחזור ל"בזק".

מרדכי יוגב: האתגר שלנו הוא פריסת תשתיות אינטרנט מהיר ביו"ש.

שמוליק סיידון: אני אקדים ואומר ש"בזק" היא החברה היחידה בארץ שעומדת בשירות אוניברסלי בכל מקום בארץ ומגיעה לכל אותם יישובים, בניגוד לחברה השנייה.

שמוליק סיידון: בכל פעם שאנחנו מוזמנים לפה לפגישה, אני שואל איפה נציגי "הוט"?

שמוליק סיידון: יש שתי חברות שמחויבות בפריסה אוניברסלית.

מרדכי יוגב: "הוט" פה.

שמוליק סיידון: איפה?

שמוליק סיידון: זה PHI, זה חצי "הוט".

שמוליק סיידון: איפה "הוט" שתסביר למה היא לא נמצאת בכל אותם יישובים ביהודה ושומרון, אלא רק איפה שנוח לה להיות כמו בגוש עציון, שאני יודע שהיא נמצאת, או באריאל?

דודו כהן: לחברת "הוט" אין חובה באיו"ש לפריסה אוניברסלית.

שמוליק סיידון: אז היא הולכת לאיפה שנוח לה.

שמוליק סיידון: אולי תשאל את "הוט" למה היא לא מגיעה למקומות שפחות נוח לה להגיע?

קריאה: הוא ענה לך, אין לה חובה.

שמוליק סיידון: אני הבנתי שאין לה חובה, והיא הולכת רק לאן שנוח לה.

דודו כהן: חברת "בזק" קיבלה על עצמה במסגרת הרישיון שיש לה - - -

שמוליק סיידון: דודו, אני יודע מה "בזק" קיבלה על עצמה.

שמוליק סיידון: - - -

דודו כהן: הנימוק שלך למה לא חברת "הוט" הוא לא נימוק.

דודו כהן: "בזק" נותנת שירות אוניברסלי באיו"ש, זו מוסכמה עם החברה משנת 1984, מאז שהחברה הוקמה.

דודו כהן: זה ככה.

דודו כהן: אני חושב שאתם נותנים שירות.

שמוליק סיידון: אני יודע שאנחנו נותנים שירות.

מרדכי יוגב: ברשותך, תזכיר לי את שמך.

שמוליק סיידון: שמוליק סיידון, מנהל אגף רגולציה.

שמוליק סיידון: עכשיו לשאלות קונקרטיות.

שמוליק סיידון: הקצב שאנחנו מספקים אינטרנט באותם יישובים הוא לא שונה מהשירות שאנחנו ונותנים במקומות אחרים בארץ.

שמוליק סיידון: אם יש דברים ספציפיים - - -

מרדכי יוגב: האם הם פונים אליכם ישירות, או שהכול עובד דרך קמ"ט תקשורת?

שמוליק סיידון: היו מספר פניות אליי ישירות לפני שנה, זה טופל.

שמוליק סיידון: לפני עשר דקות אמרת שזה לא טופל.

שמוליק סיידון: זה טופל.

שמוליק סיידון: אפשר לפנות גם דרך הקמ"ט.

מרדכי יוגב: שמוליק, אני מבקש – גם בנימין.

רון שניר: ישבנו.

רון שניר: ישבנו עם דודו.

מרדכי יוגב: כי התלונות היו בשעתו על מצפה יריחו ובמקומות נוספים.

רון שניר: ישבנו עם דודו, העברנו רשימה.

מרדכי יוגב: אז יש התקדמות של עבודה שוטפת?

רון שניר: בדבר הזה אנחנו מסונכרנים לגמרי עם דודו.

שמוליק סיידון: אני יכול להגיד שבשנה האחרונה שידרגנו הרבה אתרים של מיקרוגל.

שמוליק סיידון: דודו מכיר את כל הפניות כי אנחנו עובדים מולו, משדרגים את האתרים לכיוון הליבה.

שמוליק סיידון: כך אפשר לשפר גם את הקטבים ביישובים.

מרדכי יוגב: אין לי ספק שנציג הרשויות – גם אצלך גד, בדרום הר חברון, איפה שאתם מוצאים פערים של אינטרנט מהיר, אנא, קחו מספר עכשיו, שיהיה לכם טלפון למי לפנות.

מרדכי יוגב: קחו בסוף הישיבה, הרשויות מול "בזק", אני שמח לשמוע.

מרדכי יוגב: תודה.

מרדכי יוגב: אם יהיו בעיות, נעלה אותן פה.

דודו כהן: חשוב להגיד שהשנה אנחנו אפשרנו ל"בזק" לשדרג עשרות של אורכי מיקרוגל, וזו המשמעות.

דודו כהן: הטענה פה היא שאין מספיק רוחב פס.

דודו כהן: השדרוג הזה מאפשר הרחבה של רוחב פס בהרבה מאוד יישובים, עשרות של אורכי מיקרוגל אישרנו, וזה מתבצע באופן שוטף אם יש תלונה ספציפית לגבי יישוב, חשוב להגיד לנו, שנוכל לעשות את זה מול "בזק".

מרדכי יוגב: אני שמח.

מרדכי יוגב: אנחנו צריכים לסכם מקוצר הזמן.

מרדכי יוגב: אנחנו כן נקיים את הישיבה הבאה יחד עם הוועדה פה, במגבלות זמני ועדה של תחילת מושב חורף.

מרדכי יוגב: אני לא רוצה לקבע אם זה באוקטובר-נובמבר, אבל אנחנו נצטרך לישיבה הבאה – אני אומר את זה גם למשרד הביטחון, גם למשרד התקשורת ונציגיו, גם למשרד האוצר, שכבר לא פה.

מרדכי יוגב: אני מצרף גם את המל"ל, כי אני באיזושהי תחושה שאנחנו זקוקים לעזרה שלהם.

מרדכי יוגב: אני מודה להם על העזרה בתחום המיגון, שהייתה רגולטיבית לאורך כחמש שנים והביאה לתוצאות, ושלמה גם בעניין.

מרדכי יוגב: איתן מהמל"ל, לא אמרתי, אז אני גם לא אגיד את המינויים בצה"ל כמו שהתפרסמו הבוקר.

מרדכי יוגב: מרפרנט במטה לביטחון לאומי שמסייע בידינו לתכלל גם את משרדי הממשלה בנושא הכיסוי הסלולרי, שהוא בהחלט נושא כבד בפערים שנוצרו מקדמת דנא, כשהחליטו שיו"ש לא צריכה כיסוי סלולרי, פעם.

מרדכי יוגב: לראות גם בזה, כפי שאמר אבי, תכנית אב לתקשורת.

מרדכי יוגב: מי שצריך לתכלל אותה הוא מנכ"ל תקשורת, שאני עוד אבוא בדברים אתו.

מרדכי יוגב: משום שהאזור בשליטה ביטחונית, אין לו ברירה אלא לעבוד בצמידות למערכת הביטחון ולעוזר השר ולמנכ"ל.

מרדכי יוגב: אני מבקש – התכנית התלת-שנתית, כפי שאמר פה קמ"ט תקשורת, אנחנו רואים אותה כנמשכת.

מרדכי יוגב: אני אומר לחברות, זה נכון שיש פה כרגע גם אירוע שמתרחש ביחס לצה"ל ולמערכת הביטחון והוא נבחן כרגע מחדש בהיבטים נוספים.

מרדכי יוגב: אני לא מוסמך כרגע לדון פה כי אין לי עוד את כל ההיבטים שלו.

מרדכי יוגב: חלק ממנו נכנס, במירכאות כ"עז", ואני אומר את זה גם לכם, דודו ואבי, אג"ת ופיקוד מרכז.

מרדכי יוגב: עז שיש אִתה חיוב ועז שיש אתה בעייתיות ומורכבות שאנחנו עוד לא יודעים לתת לה את הפתרון.

מרדכי יוגב: אנחנו ביקשנו, דודו, שעד אוקטובר – ויכול להיות שאני אעדיף שזה יהיה אפילו נובמבר כי אנחנו נכנסים לחודשי קיץ, חופש, ספטמבר שהוא חגים.

מרדכי יוגב: אני רוצה זמן עבודה, אני לא רוצה זמן שאיננו ריאלי, לכן אני אומר אולי נובמבר, לראות תכלול של הסיפור הזה ותשובות, כולל אג"ת, בחינה של הדברים שנאמרו בחלק הראשון, ולא אתייחס אליהם כאן.

מרדכי יוגב: הדבר הנוסף הוא לבחון אם על חברת "סטורם" אפשר להעלות גם חברות ישראליות ואז לחסוך תורן, נעלה חברה.

מרדכי יוגב: לא במיליון, אלא ב-100,000 או ב-200,000 או 300,000, אינני יודע להגדיר את המספר, והדבר ייתן תשובה ויחסוך גם לחברות – מצד אחד הן יוכלו לתת מענה, מצד שני, יוכלו לקבל חכירה לתורן חדש.

מרדכי יוגב: דבר נוסף שאותו אני מבקש, דודו, את הסקר שאתם העליתם של הפערים ביהודה ושומרון, בשביל לשמור רציפות, אני רוצה לשמור רציפות מהישיבה הקודמת ואני אכניס את זה.

מרדכי יוגב: כל הפערים שהובאו לנו – ואני שמח שהיה פה גם ראש מועצת הר אדר שציין גם את פערי הקליטה בהר אדר, וצוינו פה פערי קליטה בעוקף חוסן על ידי ביתר עילית.

מרדכי יוגב: ולנו פה יש רשימה שמבחינתי היא בשטח, היא, כפי שנאמר פה קודם גם על ידי מנכ"ל תקשורת, שהיה קצין קשר איו"ש – כביש 55, קרני שומרון מזרח, כביש גלעד מג'ית לחווארה, כביש 55 מאיתמר לאלון מורה.

מרדכי יוגב: אני קורא את זה בכוונת מכוון, הכול נמצא בכתובים בסיכומי ישיבות משנה שעברה ומלפני שנתיים.

מרדכי יוגב: כביש 60 מגבעת אסף לעופרה, כביש 60, כרמי צור-קריית ארבע, בית חגי-עותניאל, אחד האזורים היותר קשים.

מרדכי יוגב: אלון מחצבות ודביר ייתן לו מענה, אולי.

מרדכי יוגב: אלון-מחצבות-כוכב השחר-צומת גדעון.

מרדכי יוגב: כביש אלון-כוכב השחר, 60.

מרדכי יוגב: קציף - - - זרקא, נווה צוף-נחניאל.

מרדכי יוגב: - - - 443, הזכרנו אותם פה, כביש ראשי.

מרדכי יוגב: כביש 5333 בין צור מתן לסלעית, חלק מהדברים אפשר אחרי זה בתכלול להבין שהם יכולים לקבל מענה.

מרדכי יוגב: דודו, יכול להיות שבתכלול הכול יכול לקבל מענה.

מרדכי יוגב: אז אנחנו נרצה לקבל את הפערים שלכם, את הסקר שלכם, שלחו אותו בבקשה לוועדה.

מרדכי יוגב: אבי, יש לכם אותו, אין בעיה.

מרדכי יוגב: תשלחו אותו בתוך שבוע לוועדה.

מרדכי יוגב: נוכל בישיבות מטה שלנו - - -

אבי אלימלך: - - -

מרדכי יוגב: אמרתם שיש סקר, שעשיתם, שאפיינתם, 1,500 ק"מ.

אבי אלימלך: אבל לא הטמענו אותו במערכות, זה מה שאמרנו.

מרדכי יוגב: ב-GIS.

מרדכי יוגב: תנו לי אותו במלל, מה שאתם יודעים.

מרדכי יוגב: אנחנו נדע להתייחס.

מרדכי יוגב: למה שלא תיתנו אותו גם להתייחסות מועצות?

מרדכי יוגב: המועצות תגדנה: חסר לנו את הכביש הזה והזה.

מרדכי יוגב: אם תעבירו אותו להתייחסות מועצות דרך שלמה, אם תעשו את זה באופן כזה, תדעו גם לתקף אותו.

שלמה ועקנין: אין בעיה לקבל אותו כ-GIS, יש לנו כבר GIS.

דודו כהן: צריך להבין מה קיבלנו.

דודו כהן: התוצר הזה הוא כלי הנדסי שאתה לא יודע לקרוא אותו.

מרדכי יוגב: מהנדסי מועצה ידעו לקרוא אותו.

דודו כהן: לא ידעו לקרוא אותו.

דודו כהן: לא ידעו לקרוא אותו.

דודו כהן: אולי החברות יודעות את זה.

דודו כהן: אנחנו מתרגמים את זה למשהו שאפשר לקרוא.

דודו כהן: לא צריך להיות מהנדס רדיו או מהנדס אלקטרוניקה כדי לקרוא.

דודו כהן: הנתונים שקיבלנו הם נתונים טכניים שמגיעים עם פרמטרים טכניים ואנחנו מתרגמים את זה למפת GIS שאומרת גאוגרפית איפה יש ואיפה אין.

דודו כהן: זה מה שנעשה כרגע.

דודו כהן: מה שאפשר לתת לך, אתה לא תבין את זה.

מרדכי יוגב: דודו, אני מודה, אני אומר לך שהדברים הללו שלוקחים שנה ושנה וחצי לא ברורים לי.

מרדכי יוגב: בשנה הראשונה שלי כסגן בנימין לפני תשע שנים נכנסתי ל"סלקום" בירושלים וביקשתי כיסוי, אני כבר לא זוכר על מה, אולי זה היה על ציר נווה צוף.

מרדכי יוגב: לקח לי כשעה עד שהמנהל התפנה לדבר איתי, והדפיס לי במקום כיסוי.

אבי אלימלך: זה לא שנה וחצי.

מרדכי יוגב: במשרדים בירושלים ברחוב כנפי נשרים.

דודו כהן: זו בדיוק היכולת של החברות שלנו אין.

דודו כהן: זה בילט-אין במערכות שלהן, הן השקיעו עשרות מיליוני דולרים בתשתית שלהן כדי להגיע למצב שהן יכולות להוציא מפות כיסוי בתוך שעה.

דודו כהן: אתה רוצה ממני להיות חברת תקשורת, כשאני לא.

דודו כהן: אני לא, אני בסך הכול רגולטור.

מרדכי יוגב: למה לא תבקש מהם?

מרדכי יוגב: אני רציתי שתפעיל אותן.

דודו כהן: בסדר, אתה רוצה את המפות שלהן?

דודו כהן: המפות שלהן יגיעו אליך.

ענת בן משה: - - - העברנו, אבל לצערי לא הסתפקתם בהן.

דודו כהן: אתה רוצה את המפות שלהן?

ענת בן משה: אנחנו העברנו.

מרדכי יוגב: אנחנו נשמח מכיוון שיו"ש זה מקטעים של 1,500 ק"מ, אז אנחנו נשמח על בסיס הרשימות שערכנו אותן – ואת הרשימות שערכנו, ערכנו מהשטח.

מרדכי יוגב: כמו שבא לפה ראש מועצת הר אדר, ולא לחינם הוא בא, בכדי שהר אדר, אחרי שנהרגו שם אנשי כוחות הביטחון, חברת אבטחה ורבש"צ – אז אנחנו מבינים ששם אין קליטה ומשם קשה לשדר, ומשם יש קשיים לא רק של מרקם חיים, אלא גם של חיים.

דודו כהן: למשל הר אדר לא נכלל בסקר.

דודו כהן: אנחנו יודעים שהר אדר, כמו שאתה אמרת, יש למעלה מתקן שמכסה את כל הר אדר.

מרדכי יוגב: אז הוא מסביר לך שלא.

מרדכי יוגב: לכן חשוב לתקף את זה גם מול ראשי הרשויות.

מרדכי יוגב: אני לא מצליח להבין למה חוסר שיתוף הפעולה הזה, זה לא סוד צבאי.

מרדכי יוגב: אין פה שום סוד צבאי, תתחילו לעבוד בשיתוף פעולה עם ראשי הרשויות, זה מה שאני דורש ממך, אדוני עוזר שר הביטחון, שייפסק הסיפור הזה שעובדים בשיתוף פעולה רק עם מיכאל ספרד ועורך הדין זכריה.

מרדכי יוגב: עובדים עם ראשי רשויות בשטח, לא רק עם מוכתרים – זה נכון גם לירושלים וזה ודאי נכון ליהודה ושומרון.

דודו כהן: אני מכיר את שני עורכי הדין האלה רק מהעיתונות ולא משום דבר.

דודו כהן: אין לי שום שיתוף פעולה אתם.

חן פיליפוברץ: אני המום, המתקן הזה הוסר לפני 15 שנה.

חן פיליפוברץ: זה ממש סרט.

חן פיליפוברץ: שלמה יודע, ואני פניתי גם אחרי הפיגוע, יש היום מתקן אחד כאמור והוא בכלל רחוק מהיישוב.

חן פיליפוברץ: אני מזמין כל מתקן שיודע להתנהג כמו אנטנה, לא תורן של דגל, להיכנס להר אדר וניתן לו את המקום.

מרדכי יוגב: הדברים הם ברורים.

מרדכי יוגב: הדברים הם ברורים, ואת הדבר הזה אנחנו ביקשנו מכם.

מרדכי יוגב: אני אומר את זה לך, אבי, ביקשנו מכם כבר שנים: שבו עם ראשי הרשויות.

מרדכי יוגב: כנס פעם אחת לראשי הרשויות כפי שאתם יושבים עם ראשי רשויות ברשות הפלסטינית ותשאלו אותם איפה הפערים, וכל ראש רשות שואל את מזכירי היישובים שלו איפה הפערים שלכם, מוציא מייל אחד, מחזירים לו במייל.

מרדכי יוגב: הוא מביא לך רשימה של עשר.

מרדכי יוגב: מה שיש אצלי פה, 12 או 15 מקומות - - -

קובי אלירז: מוטי, כל הרשימה הזאת נעשתה בשיתוף עם ראשי הרשויות.

מרדכי יוגב: בוודאי, לאורך השנים.

קובי אלירז: היום עלה פה פער אחד משמעותי מהר אדר, בסדר.

קובי אלירז: תקשורת לקויה של כולם.

דודו כהן: אני רוצה להגיד שמאז שראש המינהל הזה נכנס – ויש פה ראשי רשויות שיכולים להעיד – יש פגישות עתיות עם ראשי ההתיישבות.

דודו כהן: זה לא נכון להגיד שאנחנו לא נפגשים עם ראשי ההתיישבות.

דודו כהן: אני חושב שזו אמירה לא נכונה.

דודו כהן: אני מוצא את עצמי מגן פה על המינהל האזרחי.

מרדכי יוגב: אני שמח.

מרדכי יוגב: אתה קמ"ט תקשורת לא רק בשלוש השנים האחרונות של אחוות בן חור.

מרדכי יוגב: אתה קמ"ט תקשורת גם כמה דורות לפניו.

אבי אלימלך: אמרת עם הפנים קדימה.

מרדכי יוגב: אני עם הפנים קדימה, לגמרי.

מרדכי יוגב: אנחנו עם הפנים קדימה גם עם מתפ"ש, עם כמיל אבו רוקון, עם כולם.

מרדכי יוגב: הכול קדימה.

מרדכי יוגב: אנחנו נסיים את הפגישה הזאת כי אין לנו ברירה, אנחנו חייבים לסיים אותה.

מרדכי יוגב: אנחנו מקווים עם הפנים קדימה בתחילת נובמבר לראות תשובות הרבה יותר מתקדמות של תכנית מתכללת, תכנית אב לתקשורת ביהודה ושומרון.

מרדכי יוגב: תודה לכל החברות, ל"פלאפון" ול-PHI.

מרדכי יוגב: תודה רבה, הישיבה נעולה.